5. ΝΟΜΟΣ 3294 της 7/11 Μαρτ. 1925 (ΦΕΚ Α' 59) Περί τροποποιήσεως του άρθρ. 3 του Νόμ. 390 του 1914, συμπληρώσεως του άρθρ. 4 του Νόμ. 3252 του 1924 και τροποποιήσεως του εδάφ. 2 του άρθρ. 13 του Ν.Δ. της 15 Φεβρ./1 Μαρτ. 1923 περί Ελευθέρας Ζώνης Θεσσαλονίκης. Άρθρον μόνον.-Το ποσόν της ετησίας αποζημιώσεως δια την μερικήν απαλλοτρίωσιν ακινήτων, γηπέδων, εγκαταστάσεων κλπ. κειμένων εντός των ορίων της ελευθέρας ελληνικής ζώνης εν Θεσσαλονίκη καθορίζεται ίσον προς τον μέσον όρον του μισθώματος, όπερ απελάμβανεν ο ιδιοκτήτης κατά την από 1 Ιαν. 1921 μέχρι 31 Δεκ. 1923 τριετίαν, εφόσον η μίσθωσις κατηρτίσθη μετά την 1 Ιαν. 1921. Προκειμένου περί μισθώσεων καταρτισθεισών προ της 1 Ιαν. 1921, το ποσόν της ετησίας αποζημιώσεως καθορίζεται ανάλογον προς τον κατά την ανωτέρω παράγραφον μέσον όρον δια μίσθια αναλόγου χώρου και οικοδομής. Το αυτό κατ' αναλογίαν ποσόν αποζημιώσεως καθορίζεται και δια τας οικοδομάς, ων οι ιδιοκτήται εποιούντο ιδίαν χρήσιν. Δια γήπεδα μη χρησιμοποιούμενα παρά των ιδιοκτητών, το ποσόν ετησίας αποζημιώσεως ορίζεται κατά τετραγωνικόν μέτρον. Ως προς το σημείον τούτο καταργείται η διάταξις του άρθρ. 4 του Νόμ. 390 του 1914, ως και η μεταρρυθμίσασα ταύτην διάταξις του άρθρ. 15 παρ. 1 του Ν.Δ/τος της 15 Φεβρ. 1923 "περί τροποποιήσεως και συμπληρώσεως του Νόμ. 390 κλπ.". (Προστίθενται παράγραφοι εις το άρθρ. 4 Νόμ. 3252/1924). 